# Rombe de Merkel

El rombe de Merkel (en alemany Merkel-Raute, també anomenat Merkel-Dach 'teulada de Merkel' o Raute der Macht 'rombe del poder', menys sovint Merkelizer, 'merkelitzador') és una postura dels braços i les mans en què les mans es mantenen amb els palmells davant del ventre de manera que els polzes i els índexs es toquen per la punta en forma de rombe. Pren el nom de la cancellera alemanya Angela Merkel, en qui aquest gest ha esdevingut una característica de les seves aparicions públiques. Diversos mitjans l'han anomenat "un dels gestos més coneguts del món".
En realitat, matemàticament, aquest quadrilàter no és un rombe, sinó un deltoide, atès que els polzes i els índexs no tenen la mateixa longitud.

## Recepció

Aquest costum de Merkel va provocar un debat sobre la comunicació no verbal i es van publicar tota mena d'hipòtesis sobre el seu significat. Fins i tot va esdevenir un tema de campanya electoral, especialment en relació amb l'admissibilitat i els límits de la propaganda electoral.
Els assessors del partit de Merkel (CDU) van utilitzar aquest gest dins d'una estratègia de personalització per a les eleccions federals alemanyes de 2013 i en van fer un cartell gegant de 70 × 20 m col·locat a Berlín. Aquest fet va impulsar els activistes d'Internet a parodiar el cartell, de manera que els experts en màrqueting van considerar l'afer tot un mem d'Internet.
Com a mostra del ressò d'aquest gest a la premsa, es pot esmentar el setmanari econòmic britànic The Economist, que, en al·lusió a El Senyor dels Anells de Tolkien, va interpretar el rombe de Merkel com un anell màgic i perillós: "Un anell per manar-los a tots". A més, el diari alemany Die Welt va titular una portada amb In der Raute liegt die Kraft ('Al rombe hi ha el poder') i va indicar que el rombe per si sol ja transmet el missatge de tranquil·litat i poder de la cancellera i no li cal cap text.
Al Museu de Madame Tussaud, l'any 2013 se li va afegir el rombe tan característic a la figura de cera d'Angela Merkel.

## Interpretacions

Segons va escriure Thorsten Jungholt en un article a Die Welt, «el rombe de Merkel podria expressar seny i capacitat de conciliar les coses». Segons sembla, sobre aquest gest, Merkel mateixa només ha dit: "Conté una certa simetria". Ja el 2012 va explicar que el rombe l'ajuda a mantenir dreta l'esquena.
La periodista Silke Burmester va interpretar el rombe de Merkel com a senyal que Merkel, per ser científica i no precisament ballarina de dansa expressionista, fa fluir l'energia pel seu cos formant un circuit.
Investigadors del llenguatge corporal van parlar de la «teulada de Merkel» com a símbol de ponts i veïnatge.

## Expansió

Diverses persones han imitat el rombe de Merkel com ara Recep Tayyip Erdoğan, Guido Westerwelle, Gordon Brown i Donald Trump A Internet s'han creat pàgines amb imatges d'aquest gest i muntatges, i Der Tagesspiegel va tractar aquest tema i fins i tot va demanar als seus lectors que n'enviessin muntatges. Per representar el rombe de Merkel com a emoticona s'utilitzen les claus angulars: <>. Segons la CDU, van inventar aquesta emoticona per a les eleccions federals del 2013.

## Referències

* 1 2 Phänomen: Deutschland macht den „Merkelizer“ – Die geheimen Zeichen der Kanzlerin. A: Hamburger Abendblatt online, 31 octubre 2009.
* ↑ Wohin mit den Armen? Merkel lüftet Geheimnis der Raute. A: n-tv.de, 3 maig 2013, consultat el 2 setembre 2013.
* ↑ Eckhard Fuhr: Was ist das Geheimnis der Merkel-Raute? Das Zeitgeschichts-Forum Leipzig erklärt die Sprache der Zeichen. A: Welt Online, 17 desembre 2012, consultat el 2 setembre 2013.
* ↑ ‘Merkel diamond' takes centre stage in German election campaign. A: The Guardian, 3 setembre 2013, consultat el 17 setembre 2013
* ↑ The many faces of Frau Merkel. A: Al Jazeera online, 18 setembre 2013.
* ↑ Christoph Drösser: Ist die Merkel-Raute in Wirklichkeit ein Drachen? A: Die Zeit online, 15 abril 2017. Consultat el 31 maig 2017.
* ↑ Wahlwerbung – Mega-Merkel-Plakat provoziert Ärger in Berlin-Mitte. A: Tagesspiegel.de, 4 setembre 2013.
* 1 2 Raute der Macht: Muttis Höhle für alle Schwestern. A: Spiegel Online, 15 setembre 2013.
* ↑ Philipp Wittrock: Riesenplakat der CDU: Maxima Merkel. A: Spiegel Online, 2 setembre 2013, consultat el 2 setembre 2013.
* ↑ Bundestagswahl – Wahlkampf mit der „Merkel-Raute“. A: Deutsche Welle, 5 setembre 2013.
* ↑ „Juhu, ein neues Meme“: Netz lacht über #Merkelraute. Arxivat 2013-09-22 a Wayback Machine. A: wuv.de, 5 setembre 2013.
* ↑ Britisches Magazin empfiehlt Wiederwahl Merkels. A: Welt.de, 12 setembre 2013.
* ↑ In der Raute liegt die Kraft. A: Welt.de, 3 setembre 2013.
* ↑ Merkel-Raute in Wachs gegossen: Madame Tussauds erneuert Kanzlerin. A: n-tv.de, 16 setembre 2013.
* ↑ Wo die Merkel-Raute den Tod bringt. A: Die Welt, 15 setembre 2013.
* ↑ Inszenierung der Kanzlerkandidaten: Raute vs. Stinkefinger, article a Der Spiegel, 13 setembre 2013.
* ↑ Die Kanzlerin erklärt die „Merkel-Raute“. A: Deutsche Welle, 2 maig 2013.
* 1 2 3 Das Jahr der Raute. A: Die Welt, 30 desembre 2012.
* ↑ Vegeu la fotografia i el vídeo Gordon Brown welcomes Angela Merkel to Downing Street a YouTube, de 0:36 a 3:22
* ↑ Trump verschärft Medienschelte: "Ekelhaft, dass Presse schreiben kann, was sie will". A: Spiegel Online, 12 octubre 2017, consultat el 12 octubre 2017.
* ↑ Per exemple, Merkel-Raute. A: merkelraute.tumblr.com i The new Giga advertising from Angela Merkel. A: 9gag.com
* ↑ Merkel wird Mr. Burns nicht los. A: Tagesspiegel.de, 5 setembre 2013.
* ↑ Pàgina de Facebook de la CDU durant les eleccions federals del 2013 amb una crida als fans perquè redactessin comentaris amb l'emoticona <>

## Enllaços externs

* Rude Hand Gestures
* Wikinapoli, Hand Gestures
* A Cactus on Your Palm